
PLECS DE PRESCRIPCIONS TÈCNIQUES QUE HA DE REGIR EL CONTRACTE PER AL DESENVOLUPAMENT DELS CONTINGUTS, DISSENY MUSEOGRÀFIC, PRODUCCIÓ I MUNTATGE EXPOSITIU, I GESTIÓ INTEGRAL DE l’ESPAI DE PRESENTACIÓ I PROMOCIÓ DEL PATRIMONI CULTURAL DE CATALUNYA UBICAT A LA PLANTA BAIXA DEL PALAU MOJA DE BARCELONA 

1. [bookmark: _Toc140400600]ANTECEDENTS
L’Agència Catalana del Patrimoni Cultural (ACPC) és una entitat de dret públic, amb personalitat jurídica pròpia, creada per la Llei 7/2011, de 27 de juliol, de mesures fiscals i financeres que té  per missió gestionar el patrimoni cultural de la Generalitat de Catalunya.

Segons els Estatuts de l’ACPC, les seves funcions principals són fomentar l’ús del patrimoni cultural i dels equipaments prestant especial atenció a l’educació, el turisme cultural, i la creació de vincles amb la comunitat; dinamitzar el patrimoni cultural mitjançant la cooperació entre agents públics i privats; facilitar la participació de la ciutadania en la gestió i la promoció del patrimoni cultural; i la transferència de coneixement en tots els àmbits del patrimoni cultural.

En el marc del Pla de Govern de la XIV legislatura, i amb el reconeixement per part del Govern de la Generalitat que la cultura és un dret constitutiu de l’Estat del benestar, conjuntament amb la salut, l’educació i les polítiques socials, el Departament de Cultura ha elaborat el Pla departamental 2022. A partir dels Objectius Departamentals i Estratègics del Departament de Cultura, l’Agència Catalana del Patrimoni Cultural impulsa el projecte Els Ulls de la Història, el qual vol donar a conèixer la història del Catalunya, a partir dels indrets i els monuments on va succeir. Un projecte on l’accessibilitat al patrimoni cultural es situa al centre, i que té com a objectiu principal apropar la riquesa i diversitat dels equipaments patrimonials a tota la ciutadania per al seu coneixement i gaudi. 

A partir d’un nou relat de la història de Catalunya, Els Ulls de la Història s’articula al voltant de quatre grans eixos: 1) el relat i els continguts digitals; 2) l’activitat educativa; 3) intervencions museogràfiques a 5 equipaments patrimonials; 4) un espai de presentació i promoció del patrimoni cultural a nivell territorial ubicat als baixos del Palau Moja (objecte del present contracte)[footnoteRef:1]. [1:  Els eixos 1, 2 i 3 són objecte d’una altre contracte.] 


L’objectiu consisteix en implementar a la planta baixa del Palau Moja de Barcelona, seu de l’Agència Catalana del Patrimoni Cultural, un espai de presentació i de promoció del patrimoni cultural i de la història de Catalunya  on el visitant podrà rebre informació del conjunt del patrimoni del país, en un sentit ampli i divers, i entengui, a través del patrimoni cultural que és Catalunya. L'espai presentarà la informació sobre el patrimoni cultural posant en relleu la seva qualitat i diversitat. La presentació dels continguts es realitzarà mitjançant l’ús de tecnologies immersives i altres recursos museogràfics perquè els visitants entenguin la realitat del país des de l’òptica del patrimoni material, immaterial, dels costums i de la llengua. Tots els trets identificadors de Catalunya com a país explicats de manera vivencial i immersiva.

El nou espai oferirà informació sobre el patrimoni tant per al visitant local com per al visitant internacional, per tant els continguts que s’ofereixen han de tenir diferents nivells de lectura i d’interpretació. Així, d'una banda, s'oferirà informació general, de caràcter promocional sobre el patrimoni català adreçada al turisme que ve a passar uns dies a Catalunya per incrementar-ne el seu coneixement del patrimoni, tant sigui públic local com internacional. D'altra banda, l'espai facilitarà informació més específica destinada a les persones que tinguin més temps o al públic local, per tal de fer créixer tant el coneixement com les visites al conjunt del patrimoni català. 

En aquest espai es vol ubicar un espai expositiu d’alta qualitat i amb una proposta tecnològica vinculada a les noves tecnologies i amb una especial aportació de propostes amb eines que afavoreixen la immersivitat. Per assolir els objectius de difusió s’ha d’assegurar la presentació d'aquests continguts al públic de forma adequada d'acord amb els paràmetres que guien l'activitat de l’Agència: els continguts amb el rigor històric presentats de forma accessible per a  tots els públics i amb un format atraient.

Per a l’ACPC és important que la visita a l’espai d’interpretació esdevingui una experiència única, més enllà de la contemplació d'unes peces i uns elements escènics en un espai. Generar aquesta experiència requereix del desenvolupament d'un concepte, la conceptualització, el disseny expositiu i la producció del qual aprofundeixin en l’aspecte artístic, històric, social o cultural  dels continguts, convertint la sala en un espai conceptualment vinculat amb el patrimoni català.  També la gestió de la sala, l’atenció al públic, exerceixen un paper fonamental en aquesta missió.

El desenvolupament d'aquests continguts en base a una estructura i a uns missatges prèviament identificats per l’ACPC, la creació d'un disseny expositiu i la seva posterior materialització en un muntatge requereix d'un treball intel·lectual profund: cal aprofundir en l'objectiu de promoció del patrimoni català, destil·lar els aspectes fonamentals del tema que s'està tractant, de les peces i elements que el desenvolupen i convertir tot això en elements visuals i espacials.

L’Agència Catalan del Patrimoni Cultural té com a objectiu presentar al públic la primavera de 2024 l’Espai Patrimoni (nom provisional).  Per aquest motiu és necessari contractar els serveis d’una empresa experimentada que pugui abordar de forma integral el disseny i producció de continguts expositius, la redacció del projecte i execució del muntatge expositiu, així com la gestió integral de l’espai.

2. [bookmark: _Toc140400601]OBJECTE DEL CONTRACTE
L'objecte del present contracte és el desenvolupament dels continguts, disseny museogràfic, producció i muntatge expositiu, i gestió integral de l’espai de presentació i promoció del patrimoni cultural de Catalunya ubicat a la planta baixa del Palau Moja de Barcelona (Espai Patrimoni), seu de l’Agència Catalana del Patrimoni Cultural.

L’objecte d’aquest contracte comprèn les següents tasques i serveis, totes elles necessàries per a la correcta execució del contracte:  


1. Direcció i coordinació general del servei, en coordinació amb l’ACPC.

2. Desenvolupament dels continguts de l’Espai Patrimoni: l'avantprojecte expositiu (annex 1) identifica els espais arquitectònics que han de ser objecte de la intervenció: distribució dels espais, accessos, subministraments, etc.

3. Redacció del projecte executiu museogràfic a partir de l'avantprojecte expositiu aportat per l’ACPC. L’empresa adjudicatària haurà d’encarregar-se de la redacció del projecte executiu partint d’aquest avantprojecte que haurà de validat per l’Àrea d’Estratègia i Innovació i per la Gerència de l’Agència.  

4. Producció  i muntatge de  l'espai  expositiu d'acord amb el projecte executiu museogràfic desenvolupat al punt 2, incloent el condicionament previ de l’espai, el subministrament i transport (ja siguin produïts o adquirits) de tots els recursos i elements museogràfics que configuraran l’exposició, tant físics com digitals, així com de tot  l'equipament d'il·luminació de la sala. 

5. Gestió integral de l’espai expositiu des de la seva obertura al públic (prevista per abril 2024) fins a la data de finalització del contracte (31 de desembre de 2025). 

El propòsit de L’ACPC amb aquesta convocatòria és seleccionar una única empresa que ofereixi un projecte claus en mà per a l’Espai Patrimoni. El licitador haurà de presentar una única proposta completament desenvolupada que contempli totes les prestacions requerides en el presents plecs, agrupada en una memòria descriptiva que necessàriament haurà de seguir els capítols i continguts que s'especifiquen en el Quadre de Característiques del Contracte d'aquests plecs.

L’objecte del contracte es desenvoluparà als espais ubicats a la planta del Palau Moja C/ de la Portaferrissa, 1, 08002 Barcelona.

3. [bookmark: _Toc140400602]CARACTERÍSTIQUES DEL CONTRACTE

3.1. [bookmark: _Toc140400603]Direcció del servei
L’empresa adjudicatària ha de tenir la capacitat tècnica de fer un seguiment global del projecte, en tots els diferents àmbits i poder aplicar el calendari pactat amb el l’Àrea d’Estratègia i Innovació, responsable del projecte, de forma efectiva. Ha de poder transmetre en qualsevol moment en quin estat s’està desenvolupament el projecte.

L’empresa adjudicatària ha d’elaborar un calendari i planificació del servei en cadascun dels seus àmbits.  L’empresa adjudicatària ha d’establir un sistema de control i avaluació de la qualitat del servei (seguiment i grau d’acompliment) que serà validat per l’Àrea d’Estratègia i Innovació de l’ACPC.

L’equip de treball de l’empresa adjudicatària estarà format per un equip pluridisciplinar assignat al present contracte que doni cobertura als diferents àmbits que integren les diverses prestacions objecte de la present licitació. En particular, l’equip de treball haurà de comptar amb

1. Director/a executiu del projecte. Experiència demostrada d'almenys vuit (8) anys en treballs anàlegs en projectes expositius i de gestió cultural. Serà responsable, entre altres tasques, de la coordinació de tots els serveis que componen aquest contracte, la interlocució amb l’ACPC, l’atenció d’incidències i l’elaboració d’informes.

2. Comissari/a dels continguts: Llicenciat/graduat en estudis de la branca humanística, i experiència en el comissariat d’almenys 5 exposicions.

3. Documentalista: Llicenciat/graduat en estudis de la branca humanística /comunicació audiovisual/ documentació. Experiència demostrada d’almenys 5 projectes de característiques similars.

4. Direcció creativa: Llicenciat/graduat en algun dels següent estudis: periodisme/ comunicació audiovisual/ disseny.  Experiència demostrada d’almenys 5 projectes de característiques similars.

5. Disseny d’espai: Llicenciat/graduat en arquitectura / disseny d’interiors.  Experiència demostrada d’almenys 5 projectes de característiques similars.

6. Director/a tecnològic: Llicenciat/graduat en disseny digital i tecnologies multimèdies. Experiència demostrada d’almenys 5 projectes de característiques similars.


3.2. [bookmark: _Toc140400604]Desenvolupament de continguts

L’empresa adjudicatària ha de tenir la capacitat de fer un seguiment precís del projecte i disposar de la capacitat tècnica d’avaluació del rigor històric dels continguts i adaptació d’aquests en funció del públic al qual s’adreça, juntament amb el coneixement demostrable en relació a la tecnologia necessària per desenvolupar el projecte.

L’Espai Patrimoni s’adreça a un públic general, tant local com internacional, i els valors que defineixen l’espai són:

· IMMERSIVITAT: La immersivitat de continguts es refereix a la capacitat d'un conjunt de continguts (com ara una experiència, un entorn virtual o un mitjà interactiu) de submergir totalment el visitant en una experiència multisensorial i envolvent. A través de l'ús de tecnologies com la realitat virtual, la realitat augmentada o els sistemes d'àudio i vídeo avançats, es busca crear una sensació d'immersió total en un món virtual o en una narrativa interactiva, fent que l'usuari se senti com si estigués físicament present en aquest entorn o experiència. Això pot incloure la utilització d'elements visuals, sonors i tàctils per proporcionar una experiència més rica i realista.

· ACCESSIBILITAT UNIVERSALITAT: Els continguts hauran de tenir present les característiques dels públics a qui es dirigeix i caldrà que en el seva elaboració es segueixin criteris d’accessibilitat universal en l’àmbit comunicatiu, utilitzant un llenguatge senzill i proper,

· SOSTENIBILITAT: la sostenibilitat és un valor que ha d’estar present en el seu plantejament en sentit global, tant en la definició de continguts, alineats amb els 17 objectius de desenvolupament sostenible (ODS) que promou les Nacions Unides, com en la seva producció, fugint  dels materials contaminants i no reciclables, com per exemple el PVC, pintures sense certificat ecològic, moquetes no reciclables, etc.

L'empresa adjudicatària haurà de tenir en compte aquesta aproximació, que haurà d’estar present no només en el desenvolupament dels continguts i en la construcció de l’espai, sinó també en la resta dels serveis que haurà  de prestar.

L’empresa adjudicatària ha de desenvolupar, a partir de l’avantprojecte (annex 1) una proposta de continguts que serà treballada conjuntament i validada per l’Àrea d’Estratègia i Innovació.  Aquests continguts han d’apostar per una mirada innovadora i contemporània cap al patrimoni cultural, en la seva globalitat, amb una perspectiva contemporània, al mateix temps que es manté el màxim rigor històric. L’Espai Patrimoni ha d’explicar un relat transversal que permeti al visitant obtenir lectura del conjunt de la història de Catalunya a través de la riquesa dels seus elements patrimonials (tant material com immaterial) però al mateix temps,  on en sigui protagonista la microhistòria.

L’empresa adjudicatària haurà d’encarregar-se de realitzar una recerca documental, consultant el major nombre de fonts possibles sobre els diferents elements integrants del patrimoni cultural, ordenant la informació per àmbits que facilitin el posterior desglossament i aplicació en els diferents recursos i espais interpretatius de l’espai. Tota la informació serà contrastada i validada amb l’Àrea d’Estratègia i Innovació de l’ACdPC. 

La persona comissaria ha de treballar de forma coordinada amb la resta de l’equip pluridisciplinari i, de forma molt especial, amb els documentalistes generadors de continguts i recursos, i amb les persones responsables del disseny museogràfic per tal d’adequar amb coherència els relats. 

Donada la naturalesa de l’Espai Patrimoni, es busca un contingut basat principalment -encara que no només- en format digital i audiovisual en el qual les noves tecnologies immersives aplicades a la museografia siguin un suport tant de narrativa com de disseny.
Partint  de l’avantprojecte  (annex 1) caldrà  desenvolupar i materialitzar el contingut de l’Espai Patrimoni conjugant un criteri científic sòlid amb una provada habilitat en el llenguatge  expositiu, habilitats ambdues  imprescindibles per portar a bon port una exposició divulgativa per a públic general, tant local com internacional. Per al desenvolupament dels continguts de l’exposició l’empresa adjudicatària haurà de mantenir un contacte fluid i permanent amb l’ACPC.

L’empresa adjudicatària haurà de gestionar i satisfer tots els drets que puguin generar els materials audiovisuals, fotogràfics o de qualsevol altra naturalesa que s’incorporin en els dissenys, suports o continguts del projecte en tota la seva globalitat per tal de cedir a perpetuïtat i sense cap restricció territorial la titularitat exclusiva  dels mateixos a l’ACPC.

L’empresa adjudicatària haurà d’encarregar-se de la correcció ortotipogràfica de tots els continguts. 

Els continguts dels recursos museogràfics hauran d’estar disponibles en 4 idiomes: català, castellà, anglès i francès. En el cas dels audiovisuals, aquests s’hauran de realitzar en alta definició, i comptaran amb àudio i/o subtítols en català, castellà, anglès, francès, així com haurà de comptar amb interpretació amb llengua de signes catalana (LSC).



3.3. [bookmark: _Toc140400605]Projecte executiu museogràfic

L’empresa adjudicatària serà responsable de redactar el projecte executiu museogràfic per a l’Espai Patrimoni, que haurà de ser aprovats per l’Àrea d’Estratègia i Innovació de l’ACPC. El Palau Moja és un Bé Cultural d’Interès Nacionals (BCIN) i per tant, serà necessari que l’empresa adjudicatària en col·laboració amb l’ACPC realitzi tots els tràmits necessaris per tal d’obtenir l’informe favorable de la Comissió Territorial de Patrimoni Arquitectònic de la ciutat de Barcelona,  en aplicació de l'article 34.1 de la LLEI 9/1993, de 30 de setembre, del patrimoni cultural català.

El servei comprèn:

· La redacció d’un projecte executiu de l’àrea expositiva de l’Espai Patrimoni
· L'adequació i tematització del pati interior del Palau Moja, el qual ha de funcionar com a zona de benvinguda a l’espai expositiu
· El disseny gràfic interior i exterior de l’Espai Patrimoni  
· Els plànols d'il·luminació
· La incorporació de solucions de noves tecnologies a l’exposició
· La direcció dels treballs d’adequació prèvia de l’espai, construcció i instal·lació.

Per a la redacció completa del projecte executiu, l’ACPC facilita un avantprojecte expositiu (annex 1) que l’empresa adjudicatària haurà de desenvolupar en la seva totalitat. Per a això mantindrà un contacte fluid i permanent amb la persona responsable que nomeni l’ACPC. Anirà a càrrec de l’empresa adjudicatària l’elaboració de plànols i dissenys concrets de cadascun dels elements, zones i diverses necessitats de l’exposició.

Es busca un muntatge de qualitat i efectista en el qual, tanmateix, estigui present el principi d'eficiència i d’austeritat econòmica i de mitjans.  La redacció del projecte, tant en el seu concepte com en la seva aplicació, haurà de respectar i complir les normes de seguretat establertes per la legislació vigent i atenir-se a les limitacions que la fisonomia de la pròpia sala imposa. L’espai intervingut haurà de ser accessible per a les persones amb discapacitat física.

Per tal que l’ACPC pugui valorar les propostes, els licitadors han de presentar:

· Idees de contingut i relats a desenvolupar
· Descripció de materials i acabats proposats per als diferents elements que componen l’espai expositiu.
· Descripció de  materials audiovisuals i de noves tecnologies proposats.
· Pressupost aproximat
· Calendari de treball
· El licitador aportarà una memòria numerada amb les especificacions per a cadascun dels "contenidors de continguts" identificats en l'avantprojecte expositiu.  Referent a  això, es destaquen les següents especificitats:

· Totes les pantalles han de ser equipament professional HD. No s'admetrà equipament domèstic. Atès que les pantalles poden quedar a la vista, hauran de ser del mateix model, o almenys homogenis per passadissos o seccions. Característiques de referència: monitor professional uhf (3820x2160) 300 cd/m2.  amb reproductor de continguts incorporat.
· Els projectors utilitzats hauran de ser d’almenys 5.000 lúmens, llevat que en els Apèndixs 1 i 2 s' especifiqui una potència superior per a algunes projeccions.
· Pantalles led: Característiques de referència: Max Pixel pitch 2,6 mm, 1200 nits" 
· Proposta de sistema d’ulleres de realitat virtual segons es descriu a l’annex 2
· Proposta d’il·luminació ambiental,  d'elements i recursos  museogràfics i informatius. 


L’ACPC supervisarà amb un expert el compliment d’aquests requeriments mínims.

El projecte museogràfic haurà d’incloure una proposta de les diferents tipologies de senyalització tant a l’interior de l’exposició com al pati interior del Palau Moja: identificació d’àmbits  (pas d'una  secció de l’Espai Patrimoni  a una altra), textos de secció, cartel·les, senyalètica per a la circulació de públic, etc. Aquesta proposta haurà de ser validada per part de l’Agència i podrà ser modificada a sol·licitud de l’ACPC.

Tots els recursos museogràfics, en funció dels continguts a transmetre, han de conviure harmònicament amb l’espai patrimonial sense duplicitats ni repeticions innecessàries. En tots els casos, els recursos museogràfics proposats no han d’implicar l’execució d’obres majors en els respectius edificis. 

El disseny museogràfic proposat s’ha de realitzar sota criteris d’accessibilitat universal. Ha de tenir en compte la multiplicitat de públic que hi assistirà i s’hi ha d’adaptar com una eina de divulgació eficaç. Ha de ser una proposta intergeneracional i, a la vegada, atractiva i accessible per a tothom.

El projecte museogràfic executiu que haurà de desenvolupar l’empresa adjudicatària haurà de contemplar els següents aspectes:

· Guió general de continguts
· Guions específics
· Plànols generals d’ubicació dels recursos museogràfics
· Plànols i detalls constructius dels recursos museogràfics
· Il·luminació
· Renders
· Gràfica
· Fitxes tècniques
· Amidaments dels recursos museogràfics
· Pressupost detallat d’execució
· Calendari d’implementació

Aquest projecte museogràfic servirà de base per a la posterior implementació física dels recursos museogràfics a la planta baixa del Palau Moja.






3.4. [bookmark: _Toc140400606]Producció  i muntatge de  l'espai  expositiu

L’empresa adjudicatària serà responsable de la producció dels materials expositius que configuraran l’Espai Patrimoni, tant físics com digitals. Aquests materials hauran de ser, amb caràcter general, produïts ex profeso per a l’Espai Patrimoni.

L’empresa adjudicatària es responsabilitzarà de les tasques prèvies d’adequació de l’espai. Això inclou, però no s'hi limita: retirada de mobiliari i elements separadors, neteja, instal·lacions i aixecament d’estructures i paraments, pintura, i totes aquelles actuacions necessàries per a la correcta adaptació de l’espai a les necessitats tècniques del projecte expositiu i de tot el conjunt de l’Espai Patrimoni.

Pel que fa als audiovisuals s'hauran de realitzar en alta definició, i comptaran amb àudio i subtítols en català, castellà, anglès i francès, així com haurà de comptar amb interpretació amb llengua de signes catalana (LSC). Certs continguts podran proporcionar so ambient a les diferents zones de l’exposició, a definir durant el període de producció dels materials expositius. 

Per a la reproducció d’aquests recursos, l’empresa adjudicatària haurà de proveir  l’exposició de tot el material necessari. L’empresa adjudicatària s'encarregarà d’adquirir i de gestionar el material audiovisual necessari per a l’elaboració del contingut  dels esmentats recursos i de les imatges emprades per a l'exposició.

Serà responsabilitat de l’empresa adjudicatària gestionar i satisfer tots els drets que puguin generar els materials audiovisuals, fotogràfics o de qualsevol altra naturalesa que s’incorporin en els dissenys, suports o continguts de l’exposició per tal de cedir a perpetuïtat i sense cap restricció territorial la titularitat exclusiva  dels mateixos a L’ACPC.

L’empresa adjudicatària haurà de  dur a terme els treballs de construcció, transport, instal·lació i muntatge de tots els elements expositius i la gràfica d'acord amb l'avantprojecte expositiu aportat en aquests plecs (annex 1) i a partir del projecte executiu museogràfic desenvolupat segons el punt 2.3 d’aquests plecs, un cop aprovat aquest últim per l’ACPC. S’inclou el subministrament de pantalles, projectors, reproductors, cablejat, sistema d’àudio, ulleres de RV, etc, així com tots els elements museogràfics complementaris com per exemple maquetes, mòduls de mobiliari amb contingut tàctil interactiu, entre d’altres que pugui proposar l’empresa adjudicatària i que siguin aprovats en el projecte executiu museogràfic, per tal que la visita als equipaments patrimonials sigui significativa per al visitant. 

L’empresa adjudicatària haurà de subministrar i fer la instal·lació de tot el sistema  d'il·luminació de la sala, i el transport de tots els elements que componguin l’Espai Patrimoni.

Serà obligació de l’empresa adjudicatària, la tramitació, gestió i obtenció de les llicències, autoritzacions i permisos que siguin necessaris per executar tots els serveis objecte del present contracte essent del seu compte i càrrec totes  les despeses.

3.4.1. [bookmark: _bookmark15][bookmark: _Toc140400607]Coordinació, equips humans i mitjans materials
Durant el desenvolupament del servei de construcció, instal·lació i muntatge expositiu l’empresa haurà de comptar amb un responsable de muntatge dedicat en exclusiva a les tasques  de coordinació dels treballs. Les funcions principals seran:

· Actuar com a  interlocutor entre l’equip de l’empresa adjudicatària i l’ACPC quant a la transmissió de les instruccions específiques en ordre al bon transcurs  dels treballs.
· Seguiment del compliment temporal dels  treballs
· Coordinar tots els treballs i equips necessaris per a l’adequació prèvia de l’espai muntatge l’espai i dels continguts de l’exposició
· Controlar i assegurar el correcte desenvolupament dels  treballs seguint les directrius de l’ACPC.

L’empresa adjudicatària haurà d’aportar els recursos humans i tots els materials, equips, eines i mitjans auxiliars necessaris per a la correcta execució de cada un dels treballs. Les propostes inclouran informació sobre els mitjans que s'adscriuran de forma efectiva al contracte. Les propostes prendran en consideració els mitjans que resultin necessaris per realitzar els treballs requerits en els terminis previstos i amb resultats òptims. L’ACPC no assumirà despeses derivades de la falta de consideració per part dels licitadors dels mitjans necessaris per atendre les necessitats del servei.

3.4.2. [bookmark: _bookmark17][bookmark: _Toc140400608]Organització i planificació dels  equips de muntatge

El muntatge es durà a terme, como a regla general, en horari laborable de dilluns a divendres de 9:00 h a 14:00 h i de 15:00 h a 18:00 h, amb el compromís de complir els terminis acordats amb l’ACPC. En cas de muntatges que, per les seves característiques concretes, o per imprevistos, requereixin de la realització dels treballs fora de l’horari laboral, aquests es realitzaran en els horaris que s'estipuli com a necessaris per tal de complir amb el termini establert. Els treballs hauran d’adequar-se en tot moment a la dinàmica específica del projecte per garantir el seu adequat desenvolupament, podent patir modificacions puntuals en horaris. Qualsevol requeriment fora dels horaris establerts, caldrà pactar-ho prèviament, per a la seva aprovació, amb l’ACPC.
El nombre d’empleats dedicats als treballs i el ritme i horaris dels mateixos haurà d’ajustar-se a les necessitats del muntatge, en els terminis establerts, i serà responsabilitat de l’empresa adjudicatària efectuar possibles ajustos per tal de complir amb les dates del calendari aprovat en la reunió d’arrencada del contracte. Pel que fa als oficis subcontractats serà missió de l’empresa adjudicatària la seva coordinació i seguiment en el conjunt  dels treballs, i haurà d'informar a l’ACPC de possibles incompliments i retards sobre les  planificacions previstes que posin en risc el compliment de terminis o la correcta execució  dels serveis prestats.
Aquests treballs inclouran:
· Adequació d’espais per al projecte
· Producció d’elements museogràfics
· Il·luminació
· Disseny, producció i muntatge de la gràfica interior i exterior (pati interior) de l’exposició
· Transports, càrregues i descàrregues de materials i elements, incloent  possibles trasllats intermedis a tallers o magatzems
· Muntatge d’elements museogràfics, inclosa la retirada i trasllat de materials a tallers, magatzems o, si s' escau, a punts nets
· Adequació dels espais d’entrada al recinte
· Qualsevol altres treballs necessaris per donar forma al projecte museogràfic
L’empresa adjudicatària aportarà els materials necessaris per a la correcta execució del projecte, els quals hauran d'incloure tractaments ignífugs i complir les especificacions tècniques del mateix i les normatives vigents sobre seguretat i protecció contra incendis.

La redacció del projecte, tant en el seu concepte com en la seva aplicació, haurà de respectar i complir les normes de seguretat establertes per la legislació vigent i atenir-se a les limitacions que la configuració arquitectònica dels espais patrimonials determina.

L’empresa adjudicatària és responsable del manteniment, reparació i substitució (en el menor termini de temps possible) de qualsevol dels components que integren els recursos museogràfics per un període de dos anys des de la seva instal·lació, sempre i quan no hi hagi hagut un mal ús per part de l’ACPC.

3.5. [bookmark: _Toc140400609]Gestió integral de l’espai expositiu

L’empresa adjudicatària s’encarregarà de la gestió integral de l’espai expositiu des de la seva obertura al públic (prevista per març 2024) fins a la data de finalització del contracte (31 de desembre de 2025). Aquesta gestió comprèn:

3.5.1. [bookmark: _Toc140400610]Horari de l’Espai Patrimoni
Amb caràcter general, el calendari i l’horari d’obertura al públic de l’Espai Patrimoni és el següent:
· 362 dies a l’any (tancament, el 25 i 26 de desembre i l’1 de gener).
· Horari:
· De dilluns a divendres de 10:00 a 20:00 h.
· Dissabte de 11:00 a 21:00 h 
· Diumenge 11:00 a 15:00 h.

L’accés al públic és gratuït i es tancarà mitja hora abans del tancament del recinte.
L’ACdPC es reserva el dret d’ampliar, reduir o modificar els horaris de l’equipament. En aquests cas, quan la modificació s’efectuï a instància i interès de l’ACdPC, aquesta s’obliga a comunicar-ho a l’adjudicatari amb una anticipació suficient, mínim de 2 mesos, a fi i efecte de poder garantir l’organització dels serveis. En el cas que l’ACdPC resolgui la modificació arrel d’un imprevist de força major, es compromet a comunicar-li a l’adjudicatari amb la major antelació possible.
En cas de possible visites i/o activitats especials a l’Espai Patrimoni programades fora dels horaris habituals d’obertura al públic o dels horaris específics de visites o activitats previstes de manera regular per part del centre, hauran d’estar prèviament pactades amb els responsables de l’equipament.
Aquestes visites/activitats poden estar subjectes a costos addicionals de neteja i vigilància. En cas de ser programades i proposades per l’equipament, i a més de les sobrevingudes o no planificades si s’escau, els costos derivats seran assumits pel propi equipament.
En cas de ser proposades per l’empresa adjudicatària, aquestes hauran de ser aprovades prèviament pels responsables de l’equipament segons el seu calendari de programació d’activitats i amb una anticipació mínima d’un mes, i l’empresa adjudicatària haurà d’assumir els costos addicionals de neteja i vigilància, si s’escau.

3.5.2. [bookmark: _Toc140400611]Condicions del servei d’atenció al visitant
	
L’empresa adjudicatària s’encarregarà del servei de coordinació i atenció al visitant de l’Espai Patrimoni. El present plec defineix el número de posicions a cobrir per part de l’empresa adjudicatària del servei i les tasques a realitzar segons el dispositiu definit a continuació:


	Posició
	Nombre d’efectius
	Total nombre d’hores setmanals
	Horari

	Coordinació tècnica

*Gestió tècnica de l’Espai Patrimoni
	1
	40 hores
		De dilluns a divendres de 09:00 a 15:00 h.
*dues tardes a la setmana a determinar: de 16:00 a 18:00h

	Dissabte de 09:00 a 15:00 h




	Atenció al visitant

*Informació i recepció de l’Espai Patrimoni
	4
	64 hores
		De dilluns a divendres de 10:00 a 20:00 h.

	Dissabte de 11:00 a 21:00 h

	Diumenges i festius 11:00 a 15:00 h






* Aquesta taula correspon als mínims raonables exigits per l’ACPC i serà obligació de l’empresa adjudicatària redimensionar-la a l'alça, quan fos necessari per a una òptima prestació del servei. Un ajustament a la baixa només es pot produir per causes puntuals i sobrevingudes esdevingudes després de l'adjudicació del contracte, i haurà de comptar amb l'aprovació prèvia i expressa de l’ACPC.

L’empresa adjudicatària haurà de conformar un equip de treball amb el nombre de personal adequat per realitzar les següents funcions:

1. Coordinació tècnica
La coordinació tècnica de tot el servei serà assumida per una persona que formi part de l’equip de l’empresa adjudicatària. Per a aquesta funció es requerirà una titulació superior i un mínim de tres anys d’experiència acreditada en la coordinació i gestió d’activitats culturals i de lleure. En tot cas haurà de tenir la formació i l’experiència idònia per garantir el perfecte funcionament de tots els programes, serveis i gestió d’equips humans.

La persona que desenvolupi les tasques de coordinació tècnica haurà de mantenir una interlocució amb l’ACPC, mantenint les reunions de seguiment periòdiques que siguin necessàries. Tindrà com a responsabilitat:

· la gestió i control operatiu diari de l’Espai Patrimoni per al seu correcte funcionament, garantint la bona qualitat del servei. Inclou la gestió de: personal d’atenció al visitant, neteja i manteniment de l’espai.

· el servei d’informació i reserva de l’Espai Patrimoni, a partir d’un protocol que haurà de ser aprovat per l’ACPC i mitjançant el programari de reserva Euromus. El desenvolupament d’aquest servei d’informació i reserves haurà de ser operatiu com a mínim 35 hores a la setmana, de dilluns a divendres, tenint en compte les directrius de l’equipament.

· el control i supervisió del correcte funcionament dels elements museogràfics, audiovisuals i d’ulleres de RV, per tal de poder detectar possibles incidències i poder procedir a la seva reparació en cas que fos necessari, en el mínim de temps possible.

· el control i gestió del personal que l’empresa contractada assigni a cada servei; distribuir el treball i impartir les ordres i instruccions de treball que siguin necessàries en relació amb la prestació del servei.

· supervisar el correcte acompliment per part del personal integrant de l’equip de treball de les funcions que té encomanades, així com controlar l’assistència d’aquest personal al lloc de treball.

· Juntament amb la gestió de les reserves, el personal que desenvolupi aquesta funció haurà d’atendre les demandes d’informació, per via telefònica o rebudes mitjançant correu electrònic, relatives a l’activitat i continguts del l’Espai Patrimoni, els horaris i les condicions per a la visita.

· Atenció i gestió d’incidències amb els visitants.

Durant el temps en què es realitzin els serveis esmentats en aquest plec, incloent dies festius, sempre hi haurà localitzable un responsable de serveis de l'empresa adjudicatària, de manera que es garanteixi el bon funcionament i la resolució dels problemes que puguin originar-se. Per aquest motiu, l’empresa adjudicatària lliurarà, cada any als responsables de l’ACPC, un llistat amb els  noms i telèfons dels treballadors per tal de poder-los localitzar en cas d’urgència.

La realització de les tasques específiques de coordinació tècnica requeriran obligatòriament la seva presència física a l’equipament, i el seu espai de treball serà decidit conjuntament entre l’ACPC i l’empresa adjudicatària.


2. Personal d’atenció al visitant:
Sempre sota el control i organització del coordinador/a tècnic, les funcions del personal d’atenció al públic seran:
· control d’accés i canalitzar la recepció de grups
· conèixer i informar els visitants del correcte funcionament dels recursos museogràfics de l’Espai Patrimoni, àrees d’interès, incidències, temps d’espera i possibles restriccions de pas.
· encesa i apagada de les instal·lacions i equipament audiovisual que forma part de l’exposició de l’Espai Patrimoni. Aquesta tasca l'ha de dur a terme un equip estable i amb prou antelació perquè la totalitat de l'exposició quedi encesa amb un marge d'almenys mitja hora abans de l'obertura de l'exposició al públic.
· vetllar pels elements expositius, els materials audiovisual, les ulleres de RV, i orientar els visitants del recorregut de l’Espai Patrimoni.
· controlar els espais de l’Espai Patrimoni i avisar segons els canals establerts en cas de detectar comportaments incívics: vandalisme, furts, agressions, etc.; complint en tot moment les prescripcions de la LOPD.
· atendre les consultes i recollir els suggeriments o queixes que els visitants puguin realitzar.
· canalitzar, amb immediatesa, la informació de les possibles incidències que puguin sorgir.
· donar el suport necessari per al correcte desenvolupament de les visites i les activitats que es puguin desenvolupar. Col·laborar en la regulació de flux de visitants i/o organització de cues segons les indicacions establertes.
· fer la recollida de dades sobre visitants i enquestes de satisfacció, seguint les directrius de l’ACPC i utilitzant les eines que se’ls facilitin.


Tot el personal, tant la coordinació tècnica com el personal destinat al servei d’informació, acollida i atenció al públic s’expressarà correctament en català, castellà i anglès.

Correspon exclusivament a l’empresa adjudicatària la selecció del personal que, acreditant els requisits de titulació i experiència exigits en els plecs, formarà part de l’equip de treball adscrit a l’execució del contracte, sense perjudici de la verificació per part de l’ACdPC del compliment d’aquells requisits.

L’empresa adjudicatària procurarà que existeixi estabilitat en l’equip de treball, i que les variacions en la seva composició siguin puntuals i obeeixin a raons justificades, en ordre a no alterar el bon funcionament del servei, informant en tot moment a als responsables del centre.

En relació amb els treballadors destinats a l’execució d’aquest contracte, l’empresa adjudicatària assumeix l’obligació d’exercir de manera real, efectiva i continua, el poder de direcció inherent a tot empresari. En particular, assumirà la negociació i el pagament dels salaris, la concessió de permisos, llicències i vacances, les substitucions dels treballadors en els casos de baixa o absència, les obligacions legals en matèria de Seguretat Social, inclòs l’abonament de cotitzacions i el pagament de prestacions, quan procedeixi, les obligacions legals en matèria de prevenció de riscos laborals, l’exercici de la potestat disciplinaria, així com dels drets i obligacions es deriven de la relació contractual entre empleat i ocupador.

L’empresa adjudicatària vetllarà especialment perquè els treballadors adscrits a l’execució del contracte desenvolupin la seva activitat sense extralimitar-se en les funcions exercides respecte de l’activitat delimitada en els plecs com a objecte del contracte.
 
L’empresa adjudicatària assumeix l’obligació de contractar el personal per dur a terme el servei d’atenció al visitant d’activitats. Aquest personal rebrà un salari apropiat a les seves capacitacions acadèmiques i competències. L’adjudicatari ha de complir escrupolosament les obligacions derivades de la legislació laboral i de la Seguretat Social respecte del personal al seu servei, cosa que vol dir que aquest no té cap mena de relació jurídic-laboral amb l’ACPC i que aquesta última es considera exempta de tota responsabilitat derivada de l’incompliment d’aquelles obligacions. No obstant això, l’ACPC sol·licitarà a l’empresa, quan ho cregui oportú, l’exhibició dels contractes amb la retribució salarial escaient a la formació i experiència dels treballadors; a més dels documents acreditatius de la afiliació i la cotització a la Seguretat Social d’aquests personal contractat. S’ha de tenir en compte que l’incompliment de les normes laborals i tributàries per part de l’empresa adjudicatària i incompliment del pagament per part de l’empresa als seus treballadors, serà causa d’extinció del servei.


3.5.3. [bookmark: _Toc140400612]Condicions del servei de manteniment i neteja

Durant tot el període de duració del contracte, l’empresa adjudicatària haurà d’encarregar-se del servei de neteja i manteniment de l’espai i de les instal·lacions que conformen l’Espai Patrimoni, inclosos la neteja diària dels banys, així com del seu correcte manteniment. Això inclou, però no s'hi limita, la neteja de superfícies, escombrat, fregat, neteja de vidres, gestió de residus, neteja de lavabos, subministrament de productes de neteja, i qualsevol altra tasca necessària per mantenir l'espai en òptimes condicions higièniques i estètiques.

· Freqüència i horaris: Es determinarà la freqüència de neteja i manteniment amb l’ACPC tenint en compte les necessitats específiques de l'espai. Així mateix, s'establiran els horaris de treball que minimitzin les molèsties per als usuaris de l'espai.

· Supervisió: l’empresa adjudicatària realitzarà una supervisió regular per garantir la qualitat del servei de neteja i manteniment. Es realitzaran inspeccions periòdiques per assegurar-se que les tasques es realitzen segons els estàndards acordats i els criteris mediambientals establerts. Es proporcionaran informes regulars a l’ACPC sobre les tasques realitzades, incloent-hi els aspectes mediambientals que es detallen en aquests plecs i els indicadors de sostenibilitat. Això permetrà avaluar l'acompliment del contractista i identificar àrees de millora.

Quan sigui necessari, es pintaran o repassaran aquells elements (basaments, panells, vitrines o marcs) que presentin qualsevol dany, per tal que l’Espai Patrimoni estigui en perfecte estat mentre estigui obert al públic. Aquestes tasques de manteniment general hauran d’incloure el manteniment de sòls, paraments verticals, els elements expositius i la il·luminació. Correrà per part de l’empresa adjudicatària cobrir qualsevol treball de manteniment d’aquests equipaments. Igualment, l’empresa adjudicatària haurà d’encarregar-se del manteniment de tots els equipaments audiovisuals i de noves tecnologies presents a l’exposició.

Així mateix aniran a càrrec de l’adjudicatari les següents funcions:

· Manteniment dels espais del l’Espai Patrimoni utilitzats  pels visitants en perfecte ordre.
· Control i revisió de l’equip tècnic (audiovisuals, maquinari, il·luminació, etc.).
· Cura dels aparells d’intercomunicació.
· Detecció i seguiment de les necessitats de manteniment dels equips.
· Relació amb les empreses que tinguin assignades les tasques de manteniment general del conjunt per part de l’ACPC.
· Preparació tècnica dels espais per a la celebració d’activitats.
· Muntatge tècnic d’equips (equips de so, equipament audiovisual, etc.) per a la celebració d’activitats.


3.5.4. [bookmark: _Toc140400613]Condicions del servei de videovigilància
L’empresa adjudicatària haurà d’encarregar-se de la instal·lació i manteniment d’un sistema de videovigilància complet i eficient per a l’Espai Patrimoni. Aquest sistema haurà de cobrir les àrees que conformen l’objecte del contracte, marcades en l’annex 1

L’empresa adjudicatària haurà de subministrar tot l'equipament necessari per al sistema de videovigilància, incloent-hi càmeres de vigilància, servidors d'emmagatzematge, monitors, sistemes d'enregistrament i qualsevol altre element necessari per a la instal·lació i el funcionament del sistema.

L’empresa adjudicatària s'encarregarà del manteniment preventiu i correctiu del sistema de videovigilància durant el període de Contracte. També proporcionarà assistència tècnica en cas de fallades o problemes amb el sistema.

L’empresa adjudicatària haurà de realitzar una instal·lació professional del sistema de videovigilància, seguint les normatives i els estàndards de seguretat aplicables. Aquesta instal·lació haurà de ser realitzada dins d'un termini acordat des de la signatura del contracte.

El sistema de videovigilància haurà de garantir una cobertura adequada de les àrees especificades per l’ACPC, amb una resolució d'imatge clara i nítida. El nombre i la ubicació de les càmeres s'hauran de determinar amb l’ACPC. El sistema haurà de disposar d'un sistema d'emmagatzematge de dades fiable i segur, que permeti l'emmagatzematge de les imatges capturades durant un període mínim de [indicar la durada] i asseguri l'accés eficient i ràpid a les dades emmagatzemades.

El sistema haurà de proporcionar funcionalitats d'accés i control segures per al personal autoritzat per l’ACPC. Això pot incloure autenticació d'usuaris, restriccions d'accés per a determinades àrees i capacitat d'accés remota al sistema.

L’empresa adjudicatària haurà de garantir la confidencialitat de les dades capturades pel sistema de videovigilància. No es permetrà la divulgació ni l'ús indegut de les dades per part del contractista o del seu personal. L’adjudicatari haurà de prendre totes les mesures de seguretat tècniques i organitzatives adequades per protegir les dades capturades pel sistema de videovigilància de qualsevol accés no autoritzat, pèrdua, alteració o divulgació.

Aquesta gestió NO compren: Subministraments d’aigua i electricitat


3.5.5. [bookmark: _Toc140400614]Promoció i difusió de l’Espai Patrimoni

L’empresa adjudicatària podrà efectuar, per compte propi i amb l’aprovació prèvia de l’ACPC, la difusió que consideri oportuna sobre l’Espai Patrimoni. La proposta del pla d’acció i execució d’aquesta tasca de difusió es tindrà en compte també entre els criteris de valoració del projecte tècnic presentat en aquesta licitació. Així mateix, l’empresa adjudicatària podrà proposar alternatives al nom comercial al proposat inicialment en aquest plec (Espai Patrimoni).

4. [bookmark: _Toc140400615]CONDICIONS GENERALS DE LA PRESTACIÓ DEL SERVEI
Al marge de les obligacions previstes en el Plec de Clàusules Administratives, l’empresa adjudicatària ha de complir les següents condicions per tal de garantir la correcta cobertura dels serveis, segons les directrius marcades per aquest Plec:

4.1. Prestar tots els serveis necessaris per a la correcta implementació del projecte sota la supervisió, validació i seguiment de l’ACPC. L’empresa adjudicatària i l’ACPC realitzaran reunions periòdiques de coordinació.

4.2. Mantenir actualitzat permanentment el manual de funcionament de l’Espai Patrimoni, que recull les operatives de funcionament dels  diferents serveis subjectes a aquest contracte i de totes les activitats extraordinàries que es determini. Aquestes operatives hauran de ser conegudes i d’obligat compliment per tot el personal de l’empresa adjudicatària que presti servei a cadascun dels espais del centre.

4.3. Coordinar les tasques que realitzi amb la resta dels serveis que es prestin en el mateix espai, i sempre amb absoluta coordinació amb els responsables de l’ACPC.

4.4. L’ACPC exigirà a l’empresa adjudicatària la realització eficaç i eficient dels serveis estipulats. En cas que l’ACPC consideri que els serveis es realitzen de manera inadequada, aquest podrà exigir la seva correcció a l’empresa que haurà de respondre en un temps màxim de 48 hores.

4.5. L’empresa prestadora del servei confeccionarà mensualment el full resum de l’activitat realitzada.

4.6. Garantir la disponibilitat del personal necessari i suficientment qualificat per cobrir les diferents tasques objecte d’aquesta prestació de serveis, durant el temps que duri  el contracte de manera que es formi un equip capaç de donar cobertura íntegra a l’Espai Patrimoni. Tot el personal necessari per a la prestació dels serveis objecte del present concurs serà contractat per l’empresa adjudicatària.

4.7. Nomenar un coordinador tècnic que serà el responsable de la gestió dels diferents equips de treball i serà l’interlocutor amb els responsables de l’ACPC. Les funcions específiques de la seva tasca consten a l’apartat 3.5.2 del present Plec.

4.8. Destinar els efectius necessaris per a la realització dels serveis, tenint en compte els criteris següents:

· Garantir un tracte correcte amb el públic i amb les persones responsable de l’ACPC, així com bona presència, educació i presentar un aspecte correcte d’higiene personal.
· Procurar el màxim grau d’estabilitat dels equips que prestin els serveis objecte del contracte, en especial pels serveis de coordinador tècnic.
· Preveure un equip estable de personal de reserva que haurà de cobrir baixes i imprevistos, així com els reforços de caire regular o extraordinari, les necessitats d’ampliació dels serveis, els actes no previstos, qualsevol  esdeveniment puntual, que es pugui generar. Pels encàrrecs de serveis extraordinaris, l’ACPC haurà d’avisar a l’empresa adjudicatària amb una antelació mínima de 48 hores.
· Procedir a la substitució sense demora en els casos d’absències imprevistes. El termini màxim per a la cobertura del personal d’atenció al visitant, en cas de qualsevol tipus d’absència, serà de 2 hores.

4.9. L’empresa adjudicatària es farà càrrec de garantir, abans del primer dia de començament del contracte, la formació adequada del personal al càrrec dels serveis objecte del contracte, per tal de mantenir un alt nivell de qualitat en la prestació dels serveis. La formació inclourà, sense limitar-se a, els següents punts:
· Programa de gestió EUROMUS.
· Funcionament de les infraestructures de l’Espai (equips de climatització, il·luminació general, sistema de videovigilància, etc.).
· Funcionament de l’equipament de la museografia.
· Procediments interns de funcionament de l’Espai Patrimoni.
· Gestió mediambiental de l’Espai Patrimoni
· Altres qüestions a petició de l’ACPC.

4.10. Garantir el servei d’informació i reserves telefòniques durant l’horari d’obertura de l’espai. Les funcions específiques consten a l’apartat 3.5.2. Fora de l’horari d’obertura i en caps de setmana i festius, habilitar un servei d’informació automàtica sobre els horaris d’atenció telefònica i sobre les reserves.

4.11. Distribuir el personal d’atenció i recepció en funció de les necessitats de cada moment, d’acord amb l’ACPC. Prestar el servei de cara al públic visitant amb un uniforme adient amb les característiques de climatització de l’espai. La proposta d’uniformitat haurà de ser aprovada per l’ACPC i l’empresa adjudicatària es farà càrrec de la seva adquisició i manteniment.

4.12. Fer-se càrrec de l’adquisició i subministrament dels aparells i accessoris vinculats (orelleres, bateries, carregadors, etc.) del sistema d’intercomunicació del seu personal. Igualment es farà càrrec del material d’oficina, ordinador i de la telefonia mòbil del coordinador tècnic i de totes les despeses que se’n derivin.

4.13. Passar un comunicat per escrit de les incidències de cadascun dels diferents torns laborals per a cadascun dels serveis, seguint les indicacions de l’ACPC.

4.14. Garantir el compliment de les mesures de gestió ambiental establertes per l’ACPC per minimitzar els impactes ambientals de l’equipament tant per part de l’empresa adjudicatària, com per part de les empreses i/o organitzacions que utilitzin l’espai. Com a mínim l’empresa haurà de:

1. Gestió de residus: l’empresa adjudicatària implementarà un sistema de gestió de residus que fomenti la reducció, la reutilització i el reciclatge, tant per part del personal de l’empresa com pels visitants. Es prioritzarà la separació correcta dels residus i es fomentarà l'ús de materials i envasos reutilitzables o reciclables. L’empresa haurà de seguir el model de recollida selectiva municipal, i incloure les següents fraccions (sempre que se’n generin):
1. Paper i cartró (contenidor blau)
2. Envasos lleugers: plàstic, llaunes i brics (contenidor groc)
3. Vidre (contenidor verd)
4. Matèria orgànica (contenidor marró)
5. Rebuig (contenidor gris)
L’empresa adjudicatària haurà de garantir i revisar la correcta ubicació dels contenidors per tal de facilitar la recollida selectiva per part del personal i els visitants. Més enllà d'aquestes fraccions, hauran de ser objecte de la recollida selectiva en l’equipament, entre d'altres:
· Piles i bateries
· Cartutxos de tinta i tòners

2. Estalvi d'aigua i energia: l’empresa adjudicatària adoptarà pràctiques de gestió integral de l’Espai Patrimoni i de neteja que promoguin l'estalvi d'aigua i energia. Això pot incloure l'ús d'equips eficients i la consciència de l'ús responsable dels recursos hídrics i energètics durant les tasques de neteja.

3. Garantir la qualitat ambiental del paper i material d’oficina emprat, així com les bones pràctiques ambientals en la seva utilització.

4. Productes de neteja sostenibles: l’empresa adjudicatària haurà de garantir l’ús de productes de neteja biodegradables, no tòxics i respectuosos amb el medi ambient sempre que sigui possible. Es donarà preferència als productes certificats amb etiquetes ecològiques o amb baix impacte ambiental.

5. Formació mediambiental. L’empresa adjudicatària ha d’encarregar-se i garantir la formació a tot el personal implicat en els diferents serveis sobre temes ambientals, en concret sobre les mesures ambientals exigides en aquest Plec pel que fa als materials emprats, el bon ús dels mateixos, la recollida selectiva, l’ús racional de l’aigua i l’energia, etc.

4.15. Garantir la implantació del pla d’emergència de l’Espai Patrimoni, assegurant la formació del personal i realitzant els simulacres establerts pel pla. 

4.16. Assegurar el tractament de qualsevol dada de caràcter personal que s’obtingui o es gestioni durant el funcionament de l’Espai Patrimoni i/o realització d’activitats d’acord als requisits de la legislació vigent.

4.17. Per a la correcta gestió i manteniment de l’Espai Patrimoni, l’empresa adjudicatària elaborarà i mantindrà un inventari de tots els elements que configuren l’Espai Patrimoni, tant de caràcter estructural i de gestió, així com total els elements que formen part de l’exposició. Aquest inventari serà lliurat a l’ACPC per a la seva validació.

En cas que en finalitzar el present contracte, l’empresa adjudicatària del següent sigui una altra empresa, l’empresa adjudicatària traspassarà tota la informació de funcionament de l’Espai Patrimoni a la nova empresa adjudicatària durant el mes anterior  a la finalització del present contracte, i atendrà els dubtes que puguin sorgir durant els dos mesos posteriors al canvi.

5. [bookmark: _Toc140400616]FASES I DESENVOLUPAMENT DEL CONTRACTE

Els terminis estimats de les diferents fases, que poden solapar-se, seran aproximadament els següents:
· FASE 1: DESENVOLUPAMENT I APROVACIÓ DELS CONTINGUTS DE L'EXPOSICIÓ I DEL DISSENY EXPOSITIU: Tres mesos a partir de la signatura del contracte. 

· FASE 2: ADEQUACIÓ DE L'ESPAI EXPOSITIU I IL·LUMINACIÓ: L'adjudicatari podrà començar els treballs a partir de la signatura del contracte i l’obtenció dels permisos requerits per l’Administració.  Es preveu que aquestes feines es desenvolupin paral·lelament a l’execució de la fase 1.

· FASE 3: TREBALLS PER A LA PRODUCCIÓ, INSTAL·LACIÓ I POSADA EN MARXA DE CONTINGUTS AUDIOVISUALS I INSTAL·LACIÓ D'ELEMENTS MUSEOGRÀFICS I TECNOLÒGICS: l’inici d’aquests treballs es preveu a l’aprovació de la fase 1 i la finalització dels treballs de la fase 2, sent el termini màxim de finalització d’aquesta fase de 2 mesos.

· FASE 4: GESTIÓ DE L’ESPAI: Des de 15 dies abans de la inauguració de l’Espai Patrimoni, que és quan es durà a terme la formació del personal, fins a  la finalització del contracte.

6. [bookmark: _Toc140400617]RELACIONS AMB L’EMPRESA ADJUDICATÀRIA
L’empresa adjudicatària nomenarà una persona responsable de l’execució del contracte. Li correspondrà, sempre amb la supervisió i control dels responsables de l’Àrea d’Estratègia i Innovació de l’ACPC, la coordinació e implementació del projecte de desenvolupament dels continguts, disseny museogràfic, producció i muntatge expositiu, i gestió integral de l’espai de presentació i promoció del patrimoni cultural de Catalunya ubicat a la planta baixa del Palau Moja de Barcelona (Espai Patrimoni).
[bookmark: _GoBack]
El responsable del projecte serà l’interlocutor vàlid entre l’empresa i els responsables de l’Àrea d’Estratègia i Innovació de l’ACPC. Aquest representant mantindrà reunions periòdiques amb els responsables designats per l’ACPC per fer seguiment de la qualitat del projecte, comunicar les incidències que s' hagin produït  i rebre les instruccions pertinents per adequar les necessitats o problemes puntuals que puguin sorgir, sens perjudici d’atendre la resta de les responsabilitats inherents previstes prèviament.

En tots els treballs objecte de contractació, accions i tot el material que elabori  l’empresa adjudicatària en l'execució del present contracte, l’empresa adjudicatària s'obliga a realitzar-lo en compliment del marc normatiu i regulatori vigent que apliqui a l’Agència Catalana de Patrimoni Cultural en  cada moment (com per exemple, normativa de consumidors i usuaris, de contractació electrònica, concursos, publicitària, propietat intel·lectual, industrial, protecció de dades, prevenció de riscos laborals, etc.), sent al seu càrrec i costa les anàlisis jurídiques que corresponguin per assegurar el compliment d’aquesta obligació.  

Així mateix, serà obligació de l’empresa adjudicatària, la tramitació, gestió i obtenció de les llicències, autoritzacions i permisos que siguin necessaris per executar tots els serveis objecte del present contracte essent del seu compte i càrrec totes  les despeses.
7. [bookmark: _Toc140400618]VISITES PRÈVIES A L’ESPAI

Per tal de donar a conèixer l'espai objecte d’actuació de treballs d’adequació i instal·lació museogràfica, i de gestió integral, es realitzarà una visita tècnica per part de la persona que determini l’ACPC. La visita tècnica serà obligatòria per presentar-se a la licitació.
Es preveuen dues visites:  

· El dia 14 de novembre de 2023 a les 10:00h 
· El dia 16 de novembre de 2023 a les 10:00h

Els interessats en assistir-hi cal que ho comuniquin prèviament enviant un correu a la direcció electrònica següent: mantunano@gencat.cat amb un mínim de 24 hores d’antelació al dia de visita. 




8. [bookmark: _Toc140400619]ANNEXES

1. Avantprojecte expositiu
2. Requeriments ulleres de realitat virtual
3. Planimetries 

